Wall Street 40

Wall Street 40, også kalt Trump Building og opprinnelig kjent som Bank of Manhattan Trust Building, er en skyskraper i New York. Bygningen ligger på Wall Street i Manhattans Financial District. Wall Street 40 har en høyde på 283 meter, og var verdens høyeste bygning noen måneder i 1930, inntil Chrysler Building sto ferdig senere samme år. Bygget eies av president Donald Trump. Historie Byggingen av 40 Wall Street startet i 1928. Bygningen var opprinnelig planlagt å ha høyde på 260 meter, noe som gjorde den 41 meter høyere enn Woolworth Building, den daværende høyeste bygningen i New York. Planene ble senere endret til sin nåværende høyde, for å gjøre bygningen to fot høyere enn Chrysler Building som var under konstruksjon og i en tilsynelatende konkurranse om å bli verdens høyeste bygning. Se også Liste over skyskrapere